stanford-oval/wikipedia huggingface dataset:
Pietarsaarenseudun seurakuntayhtymä
Historia

Silloisen Pedersören pitäjän alueelle perustettiin kaupunki vuonna 1652 ja se sai nimekseen Jakobstad. Kaupungin suomenkielisenä nimenä käytettiin pitäjän suomenkielistä nimeä Pietarsaari. Oman kirkkonsa se sai vuonna 1691. Pietarsaaren kaupunki erotettiin maaseurakunnasta erilliseksi vuonna 1904 ja päätös pantiin lopullisesti toimeen muutama vuosi myöhemmin. Vuonna 1963 seurakunta jakaantui suomalaiseen ja ruotsalaiseen seurakuntaan. 
Molemmat seurakunnat liittyivät vuonna 1977 Pietarsaarenseudun seurakuntayhtymään johon kuuluvat myös Purmon, Ähtävän ja Pedersören seurakunnat. Ruotsinkieliset seurakunnat kuuluvat Porvoon hiippakuntaan ja suomalainen seurakunta Lapuan hiippakuntaan. Seurakunnat ovat toiminnallisesti itsenäisiä. Suomenkielinen seurakunta toimii sekä Pietarsaaren kaupungin että Pedersören kunnan alueella. Vuonna 2019 Pedersören, Purmon ja Ähtävän seurakunnat liittyvät yhteen ja perustivat uuden seurakunnan, Pedersören seurakunta.
Seurakuntayhtymän tehtävänä on kiinteistöjen ja hautausmaiden hoito sekä talous- ja henkilöstöhallinto. Seurakuntayhtymä vastaa myös sairaalasielunhoidosta, perheneuvonnasta, väestökirjanpidosta ja IT-palveluista.
Herätysliikkeet

Pietarsaarenseudulla toimii useita herätysliikkeitä, joista vahvimpia ovat lestadiolainen Laestadianernas Fridsföreningars Förbund, ruotsinkielinen herätysliike Kyrkans Ungdom, ruotsinkielinen lähetysjärjestö Svenska Lutherska Evangeliföreningen, herännäisyys sekä jossain määrin viidesläisyys.
Pedro Piquet

Pedro Piquet vuonna 2018.
Pedro Estácio Leão Piquet Souto Maior (s. 3. heinäkuuta 1998 Brasília) on brasilialainen autourheilija. Hän on kolminkertaisen Formula 1 maailmanmestarin Nelson Piquet'n nuorin poika. Hänen vanhempi veljensä Nelson Piquet Jr. on myös autourheilija.
Ura

Piquet aloitti uransa karting-luokista vuonna 2006 ollessaan kahdeksanvuotias. Hän voitti kotimaassaan Brasiliassa useita mestaruuksia.
Vuonna 2014 Piquet aloitteli kilpauraansa Uuden-Seelannin Toyota Racing Series -sarjassa. Hän ajoi kuusi kilpailua ja keräsi 140 pistettä. Kyseisen vuoden pääsarja oli kuitenkin Brasilian Formula 3 jossa hän voitti heti ensimmäisellä kaudellaan sarjan mestaruuden saavuttaen 11 voittoa, kuusi paalupaikkaa ja 14 palkintosijaa. Samana vuonna hän osallistui yksittäisiin kilpailuihin Global Rallycross Championship - ja Brazilian Mercedes-Benz Challenge C250 Cup -sarjoissa. Vuonna 2015 Piquet jatkoi kilpailemista Brasilian F3 -sarjassa. Samana vuonna hän ajoi Brasilian Porsche GT3 Cup Challenge -sarjaa. Hän ajoi myös kaksi kilpailua Euroopan Porsche Supercup -sarjassa.
Vuonna 2016 Piquet kilpaili Euroopan Formula 3 -sarjassa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | Trident | ESPFEA 9 | ESPSPR Kesk. | FRAFEA 6 | FRASPR 2 | AUTFEA 4 | AUTSPR 2 | GBRFEA 7 | GBRSPR 1 | HUNFEA 12 | HUNSPR 9 | BELFEA 4 | BELSPR 5 | ITAFEA 7 | ITASPR 1 | RUSFEA 15 | RUSSPR 11 | ABUFEA 12 | ABUSPR Kesk. | 106 | 6. |
Formula 3 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | Trident | ESPFEA 26 | ESPSPR 16 | FRAFEA 3 | FRASPR 2 | AUTFEA 6 | AUTSPR 15 | GBRFEA 6 | GBRSPR 27† | HUNFEA Kesk. | HUNSPR 27 | BELFEA 1 | BELSPR 6 | ITAFEA 5 | ITASPR 5 | RUSFEA 6 | RUSSPR Kesk. | 98 | 5. |
Porsche Supercup -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | The Heart of Racing by Lechner | ESP   | MON   | AUT 27 | GBR   | HUN DSQ | BEL   | BEL   | ITA   | ITA   | USA   | USA   | 0 | NC |
Pilvipelaaminen

Pilvipelaaminen tarkoittaa videopelin pelaamista etänä pilvipalvelusta suoratoiston avulla verkkoyhteyden yli. Pilvipelaamisessa peli suoritetaan palveluntarjoajan palvelimella ja vain näytetään käyttäjän laitteella. Tämä on kontrastina perinteiselle pelaamiselle, jossa peli suoritetaan paikallisesti pelaajan pelikonsolilla, henkilökohtaisella tietokoneella tai mobiililaitteella.
Historia

Varhaisia pilvipelaamisen kehittäjiä ovat OnLive, GameFly ja Gaikai. OnLive esiteltiin Game Developers Conferencessa vuonna 2009. Vuonna 2020 PlayStation Now -palvelulla oli 2,2 miljoonaa tilaajaa, joka on pieni määrä kun vertaa PlayStation Network -palvelussa olevaan 103 miljoonaan kuukausittaiseen käyttäjään ja yli 106 miljoonaan myytyyn PlayStation 4 -konsoliin.
Pilvipelaamisen ongelmat liittyvät verkkoyhteyksiin ja siirrettävän tiedon välittämiseen kahteen suuntaan. Tietoja välitetään suuria määriä kahteen suuntaan ja pieni häviö siirretyissä verkkopaketeissa voi pilata pelikokemuksen.
Ongelmana palveluiden kautta pelaamisessa ovat olleet verkkoyhteyksien toiminta, suorituskyvyn epätasaisuus, rakeinen kuva, kuvataajuuden vaihtelut sekä vasteajat. Pelattavien pelien määrä oli myös pieni.
Markkinaosuudet

Pilvipelaamiseen käytettyjen palveluiden markkinaosuudet vuonna 2022:
| Nimi | Osuus |
| --- | --- |
Xbox Cloud Gaming: 60–70 %
PlayStation Cloud Gaming (PlayStation Now): 10–20 %
Nvidia Geforce Now: 10–20 %
Google Stadia: 0–5 %
Amazon Luna: 0–5 %
Plumb

| Tiffany Arbuckle |
| --- | --- |

Henkilötiedot
Syntynyt: 9. maaliskuuta 1975 (ikä 49)
Muusikko
Taiteilijanimi:  Plumb
Laulukielet:  englanti
Aktiivisena:  1997–
Tyylilajit:  alternative rock, electronica, pop
Levy-yhtiöt:  Warner/Essential, Curb
Aiheesta muualla
Kotisivut
  [ Muokkaa Wikidatassa ] [ ohje ]  
Tiffany Arbuckle Lee (s. 9. maaliskuuta 1975), taiteilijanimeltään Plumb, on yhdysvaltalainen laulaja-lauluntekijä. Aluksi hän oli osa Plumb -nimistä yhtyettä, kunnes siirtyi soolouralle, ja piti saman nimen käytössään. Hän on julkaissut kuusi studioalbumia.
Diskografia > Studioalbumit

1997 – Plumb
1999 – candycoatedwaterdrops
2003 – Beautiful Lumps of Coal
2006 – Chaotic Resolve
2007 – Blink
2013 – Need You Now
Aiheesta muualla

Plumbin kotisivut
Plumelec

| Plumelec |
| --- | --- |
 Saint-Mauricen kirkko
 vaakuna
 Plumelec
 Koordinaatit: 47°50′19″N, 02°38′22″W 
Valtio:  Ranska
Alue:  Bretagne
Departementti:  Morbihan
Arrondissementti:  Pontivy
Pinta-ala:  
 – Kokonaispinta-ala:  58,4 km²
Väkiluku (2016):  2 684
 – Väestötiheys:  45,99 as./km²
Postinumero:  56420
Infobox OKVirheellinen NIMI-arvo: 
Plumelec (bretoniksi Pluveleg) on Ranskan kunta Bretagnen alueella Morbihanin departementissa. Se sijaitsee sisämaassa Vannesin pohjoispuolella. Kunnan pinta-ala on 58,4 neliökilometriä ja siellä on arviolta 2 684 asukasta (vuonna 2016).
Historia

Toisessa maailmansodassa vuonna 1944 Britannian ilmavoimien erikoisjoukkojen luutnantti Marienne sai valmistella operaatio Dingsonin, jonka avulla laskettiin 160 laskuvarjosotilasta kaupungin alueelle saksalaisten keskelle. Joukkojen oli tarkoitus mennä toisaalle Vannesin seudulle. Niiden tehtävänä oli vahvistaa ja aseistaa paikallisia vastarintajoukkoja. Joukot laskeutuivat vain 800 metrin päähän saksalaisten vartiopisteestä. Taisteluissa sai surmansa korpraali Bouetard, joka oli Normandian maihinnousun ensimmäinen uhri.
Aiheesta muualla

Kuvia tai muita tiedostoja aiheesta Plumelec Wikimedia Commonsissa
Kaupungin kotisivu
Polly tuli kuvioihin

| Polly tuli kuvioihin> Along Came Polly |
| --- | --- |
 Elokuvan virallinen juliste.
Ohjaaja:  John Hamburg
Käsikirjoittaja:  John Hamburg
Tuottaja:   Danny DeVito  Michael Shamberg  Stacey Sher 
Säveltäjä:  Theodore Shapiro
Kuvaaja:  Seamus McGarvey
Leikkaaja:   William Kerr  Nick Moore 
Pääosat:   Ben Stiller  Jennifer Aniston  Philip Seymour Hoffman  Debra Messing  Hank Azaria  Bryan Brown  Alec Baldwin 
Valmistustiedot
Valmistusmaa:  Yhdysvallat
Tuotantoyhtiö:  Jersey Films
Levittäjä:  Universal Pictures
Ensi-ilta:   2004-03-1212. maaliskuuta 2004 (Suomi)  
Kesto:  90 minuuttia
Alkuperäiskieli:  englanti
Budjetti:  42 000 000 dollaria
Tuotto:  171 963 386 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Polly tuli kuvioihin on John Hamburgin ohjaama ja käsikirjoittama romanttinen komedia vuodelta 2004.
Juoni

Säntillinen riskianalyytikko Reuben (Stiller) joutuu morsiamensa hylkäämäksi heti häämatkan alussa. Eipä aikaakaan, kun mies törmää vanhaan koulukaveriinsa Pollyyn (Aniston), jonka rempseä elämäntyyli on melkoisessa ristiriidassa Reubenin maailman kanssa.
Rooleissa

| 0 | 1 | 2 |
| --- | --- | --- |
|  Ben Stiller  | … |  Reuben Feffer   |
|  Jennifer Aniston  | … |  Polly Prince   |
|  Philip Seymour Hoffman  | … |  Sandy Lyle   |
|  Debra Messing  | … |  Lisa Kramer   |
|  Alec Baldwin  | … |  Stan Indursky   |
|  Hank Azaria  | … |  Claude   |
|  Bryan Brown  | … |  Leland Van Lew   |
|  Jsu Garcia  | … |  Javier   |
|  Michele Lee  | … |  Vivian Feffer   |
|  Bob Dishy  | … |  Irving Feffer   |
Arvioita

Turun Sanomien Päivi Valotien mukaan Polly tuli kuvioihin on melko tyhjänpäiväinen parisuhdehölmöily, joka laahaa eteenpäin romanttisen komedian umpitutulla kaavalla: poika tapaa tytön, menettää tytön ja saa lopulta kuitenkin tytön. Elokuvaan on tuotu teinikomedioissa suosittua eritehuumoria, mitä Valotie ei pidä järin viisaana.
Aiheesta muualla

Elokuvan viralliset sivut (Arkistoitu – Internet Archive)
Perry White

| Perry White |
| --- | --- |
 Perry White 1940-luvun animaatiossa.
Luoja(t):  Jerry Siegel Wayne Boring
Ensi- esiintyminen:  Superman, numero 7 (marraskuu 1940)
Kustantaja:  DC Comics
Henkilötiedot
Ammatti:  päätoimittaja
Sukupuoli:  mies
Suhteet
Tutut:  Lois Lane Clark Kent Jimmy Olsen
Infobox OKNimi-testi OK: 
Perry White on kuvitteellinen hahmo, joka toimii kuvitteellisen Daily Planet -lehden päätoimittajana Teräsmies-sarjakuvissa. Hahmon ensiesiintyminen oli marraskuussa 1940 Superman-lehden numerossa 7.
Rooli

White toimi pitkään Planetin ulkomaan kirjeenvaihtajana ja kaupunkitoimituksessa ennen nousuaan Metropolisin suurimman sanomalehden johtoon. Hän on saavuttanut journalistiikan professorin arvonimen Metropolisin yliopistosta. White on entinen sikarien ketjupolttaja, mutta hän luopui tavasta sairastuttuaan keuhkosyöpään. Syövästä hän toipui kemoterapian avulla. Whiten mainitaan hänen voittaneen useita arvostettuja Pulitzer-palkintoja.
Elokuvassa Teräsmies ja uhka Auringosta Perry White hankkii itselleen osake-enemmistön lehdessään ja palauttaa välillä hänet syrjäyttäneen hemmotellun miljonääritytön ”modernisoiman” lehden tutulle konservatiiviselle linjalleen.
Luonne

Vaikkakin White on luonteeltaan vanhanaikainen ja ankara, on hän myös oikeudenmukainen ja innostava johtaja työntekijöilleen. Hän vastasi muun muassa Lois Lanen ja Clark Kentin palkkaamisesta Daily Planetin henkilökuntaan. White päätyy useasti riitoihin Lois Lanen kanssa; Lane on tunnetusti voimakastahtoinen rämäpää, mutta koska Lois on Daily Planetinparas reportteri, White antaa hänen pitää työnsä. Perry White vihaa sitä, että häntä kutsutaan ”Pomoksi”[chief] (tapa, johon Jimmy Olsen usein syyllistyy).
White käyttää usein huudahdusta: ”Kautta keisarin kummituksen” (engl. Great Caesar’s Ghost).
Näyttelijät

Pierre Watkin (Superman-sarja 1948–1949)
John Hamilton (Adventures of Superman 1952)
Jackie Cooper (Christopher Reeven Teräsmies-elokuvat)
George Dzundza (Teräsmies 1996–1999)
Michael Mckean (Smallville 2003, 2010)
Frank Langella (Superman Returns 2006)
Ray Wise (Superman: Doomsday 2007)
Laurence Fishburne (Man of Steel 2013, Batman v Superman: Dawn of Justice 2016)
Paul Jarrett (Superman & Lois 2021–)
Wendell Pierce (Superman 2025)
Hahmo on esiintynyt myös animaatioelokuvissa Superman: Brainiac Attacks, All-Star Superman, Superman: Unbound, The Death of Superman ja Reign of the Supermen.
Lännenkirjolepinkäinen

| Lännenkirjolepinkäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae
Suku::  Loistolepinkäiset Chlorophoneus
Laji::  multicolor
Kaksiosainen nimi
 Chlorophoneus multicolor  (Gray, 1845) 
Synonyymit
 Telophorus multicolor 
Katso myös
   Lännenkirjolepinkäinen Wikispeciesissä   Lännenkirjolepinkäinen Commonsissa 
Infobox OKNimi-testi OKIUCN-testi OK: 
Lännenkirjolepinkäinen (Chlorophoneus multicolor) on afrikanlepinkäisten heimoon kuuluva varpuslintu.
Levinneisyys

Lännenkirjolepinkäistä tavataan laajalla alueella Afrikan länsi- ja keskiosissa. Lajin on kuvattu olevan paikallisesti yleinen, ja se on luokiteltu elinvoimaiseksi.
Lännenketunputki

| Lännenketunputki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Apiales
Heimo::  Sarjakukkaiskasvit Apiaceae
Alaheimo::  Apioideae
Suku::  Ketunputket Silaum
Laji::  silaus
Kaksiosainen nimi
 Silaum silaus  (L.) Schinz & Thell. 
Synonyymit
 Peucedanum silaus  Seseli pratense  Silaus flavescens  Silaus pratensis 
Katso myös
   Lännenketunputki Wikispeciesissä   Lännenketunputki Commonsissa 
Infobox OKNimi-testi OK: 
Lännenketunputki eli ketunputki (Silaum silaus) on sarjakukkaiskasvien (Apiaceae) heimoon ja ketunputkien (Silaum) sukuun kuuluva kasvilaji.
Lännenketunputki voi kasvaa 40–100 senttimetriä korkeaksi. Sen lehtilavat ovat 7–20 cm pitkiä sekä 6–10 cm leveitä ja lehtilapojen yleinen muoto vaihtelee kolmiomaisesta soikeaan, mutta lehdet ovat liuskoittuneita tai lehdykkäisiä. Sarjat ovat halkaisijaltaan 2,5–4 cm ja kukinnon pikkusarjat ovat monikukkaisia. Lännenketunputki kukkii ja tuottaa hedelmiä kesäkuusta syyskuulle. Hedelmät ovat 4–8 millimetriä pitkiä ja halkaisijaltaan 2–3 mm.
Lännenketunputki kasvaa luontaisena Euroopassa sekä Välimeren ympäristössä.
Aiheesta muualla

Suomen Lajitietokeskus: Lännenketunputki – Silaum silaus
Kasviatlas 2021: Lännenketunputken (Silaum silaus) levinneisyys Suomessa.
Global Biodiversity Information Facility (GBIF): Silaum silaus (englanniksi)
Lysianassa

Lysianassa (m.kreik. Λυσιάνασσα) oli kreikkalaisessa mytologiassa usean eri naishahmon nimi.
Lysianassa, yksi nereideistä
Lysianassa, Epafoksen tytär, joka synnytti Poseidonille Busiriksen, Egyptin kuninkaan.
Lysianassa, Sikyonin kuninkaan Polyboksen tytär, joka meni naimisiin Argoksen kuninkaan Talaoksen kanssa ja synnytti tälle Adrastoksen ja Mekisteuksen.
Lysianassa, Priamoksen tytär.
Pietarsaaren työväenopisto

| Pietarsaaren työväenopisto |
| --- | --- |

Sijainti:  Runeberginkatu 1, 68600 Pietarsaari
Tyyppi:  työväenopisto
Perustettu:  19. lokakuuta 1909
Rehtori:  Bo-Anders Sandström
Pietarsaaren työväenopisto on vuonna 1909 perustettu oppilaitos. Se oli viides työväenopisto Suomessa. Opistossa järjestetään vuosittain yli 250 kurssia ja tilaisuutta. Opistossa opiskelee vuosittain 3 300 opiskelijaa.
Toiminta-alue ja organisaatio

Opisto on Pietarsaaren kaupungin ylläpitämä oppilaitos. Sen toimisto sijaitsee Strengbergin tupakkatehtaan kiinteistössä. Kursseja järjestetään opistotalon lisäksi yli kymmenessä paikassa eri puolilla Pietarsaarta. Opiston rehtori on Bo-Anders Sandström. Rehtorin lisäksi opistossa työskentelee kaksi päätoimista opettajaa, kurssisihteeri, sekä noin 50–60 tuntiopettajaa.
Luettelo Let L-410 Turboletin onnettomuuksista

Let L-410UVP-E20.
Let L-410 Turbolet on Let Kunovicen Tšekkoslovakiassa ja myöhemmin Tšekissä vuodesta 1969 valmistama potkuriturbiinikäyttöinen lyhyen matkan kuljetus- ja matkustajalentokone. Sitä on toukokuuhun 2016 mennessä valmistettu yli 1 200 kappaletta.
Valmistetuista noin 1 200 L-410:sta on 121 kappaletta eli noin 10,1 prosenttia tuhoutunut onnettomuuksissa ja kaappauksissa syyskuuhun 2018 mennessä. Vertailun vuoksi muista vastaavan kokoluokan ja aikakauden konetyypeistä de Havilland Canada DHC-6 Twin Otterilla vastaava osuus on 29,8 prosenttia, Dornier Do 228:lla 14,3 prosenttia ja Embraer EMB 110 Bandeirantella 19,6 prosenttia.
L-410:n toistaiseksi pahin onnettomuus tapahtui 26. elokuuta 1993 Aldanissa Venäjällä, kun Sakha Avian lento 301 sakkasi ja syöksyi maahan loppulähestymisen aikana. Ylipainoisen koneen painopiste oli liian takana, ja kun miehistö laski laskusiivekkeitä, koneen nokka alkoi nousta ylöspäin eikä miehistö saanut enää konetta hallintaansa. Kaikki 24 koneessa ollutta kuolivat maahansyöksyssä.
Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet L-410-koneen tuhoutumiseen tai hylkäämiseen. Monissa onnettomuuksissa koneessa olleiden tai kuolonuhrien määrää ei tiedetä tarkasti, tai onnettomuustiedot ovat muuten puutteelliset. Neuvostoliitossa maan lehdistö ei uutisoinut lento-onnettomuuksista ennen 1980-luvun loppua, eikä vielä silloinkaan rahti- tai sotilaskoneiden onnettomuuksista kerrottu. Sitä ennen Neuvostoliiton viranomaiset kertoivat onnettomuuksista ulkomaille vain silloin, kun uhrien joukossa oli ulkomaalaisia tai onnettomuudella oli useita silminnäkijöitä.
Luettelo

| 20170816 16.8.2017 |  Comayagua | Hondurasin ilmavoimat | L-410UVP-E3 | FAH-322 | 01 1/3 | Törmäsi rakennukseen. |  |
| 20171115 15.11.2017 |  Nelkan | Habarovsk Avia | L-410UVP-E20 | RA-67047 | 06 6/7 | Habarovsk Avian lento 463 syöksyi maahan lähellä kiitotien alkua. |  |
| 20180624 24.6.2018 |  Souguéta | Eagle Air | L-410UVP |  ? | 04 4/4 | Syöksyi maahan. |  |
| 20180909 9.9.2018 |  Yirol | Slav-Air Company | L-410UVP | UR-TWO | 20 20/23 | Syöksyi järveen lähestymisen aikana. |  |
| 20190414 14.4.2019 |  Lukla | Summit Air | L-410UVP-E20 | 9N-AMH | 03 1+2/3 | Summit Airin lento 802D ajautui lähtökiidossa ulos kiitotieltä ja törmäsi helikopteriin. Koneen perämies ja kaksi helikopterin lähellä ollutta ihmistä kuolivat onnettomuudessa. |  |
| 20191027 27.10.2019 |  Bor | Abeer Air Services | L-410UVP | YI-BYO | 00 0/4 | Syöksyi maahan sateisessa säässä. |  |
| 20200813 13.8.2020 |  Bukavu | Doren Air Congo | L-410UVP-E3 | 9S-GEN | 04 4/4 | Syöksyi maahan tuntemattomassa onnettomuudessa. |  |
| 20210302 2.3.2021 |  Pieri | South Sudan Supreme Airlines | L-410UVP-E | HK-4274 | 10 10/10 | Koneen toinen moottori lakkasi toimimasta lentoonlähdön jälkeen. Miehistö yritti palata takaisin lähtökentälle, mutta toinenkin moottori sammui ja kone syöksyi maahan. |  |
| 20210616 16.6.2021 |  Bukavu | Kin Avia | L-410UVP-E | 9S-GRJ | 03 3/3 | Syöksyi maahan pian lentoonlähdön jälkeen. |  |
| 20210619 19.6.2021 |  Tanai | DOSAAF | L-410UVP-E | RF-94603 | 05 5/19 | Toinen moottori sammui pian lentoonlähdön jälkeen, ja kone syöksyi maahan lentäjän yrittäessä palata lähtökentälle. |  |
Lushoto

| Lushoto |
| --- | --- |

 Lushoto
 Koordinaatit: 04°48′S, 38°17′E 
Valtio:   Tansania
Alue:  Tangan alue
Piirikunta:  Lushoton piirikunta
Hallinto:  
 – Piirikunnan valtuutettu:  Sophia Mjema
Korkeus:  1 400 m
Väkiluku (2012):  28 190
Aikavyöhyke:  UTC+3
Infobox OKVirheellinen NIMI-arvo: 
Lushoto on pikkukaupunki Tangan alueella Tansaniassa. Vuoden 2012 väestönlaskennan mukaan Lushotossa asui 28 190 asukasta. Saksan Itä-Afrikan aikana kaupungin nimi oli Wilhelmstal.
Kaupunki sijaitsee Tansanian koillisosassa läntisillä Usambara-vuorilla noin 1 400 metriä merenpinnan yläpuolella. Se on Lushoton piirikunnan keskus.
Aiheesta muualla

Kuvia tai muita tiedostoja aiheesta Lushoto Wikimedia Commonsissa
Luokituslaitos

Luokituslaitos on merenkulun alalla toimiva yksityinen laitos, joka ryhmittelee alukset luokkiin ja antaa niille luokitustodistuksen. Luokitusten tarkoituksena on määrittää alusten turvallisuus ja merikelpoisuus niin vakuuttajia ja rahtaajia kuin viranomaisia ja matkustajia varten. Laivojen katsastukset perustuvat nykyään lakiin. Suomessa viranomainen on sopinut laivojen katsastuksista luokituslaitosten kanssa. Yhteistyö laivanrakentajien kanssa uudesta laivasta aloitetaan jo suunnitteluvaiheessa luokituslaitosten hyväksyessä suunnitelmat.
Luokituslaitoksia ovat muun muassa:
Lloyd's Register
Bureau Veritas
Det Norske Veritas
Registro Italiano Navale
IRClass (Intia)
Aiheesta muualla

Kansainvälinen luokituslaitosten yhdistys
Persaios

Persaios (m.kreik. Περσαῖος) (306–243 eaa.) oli antiikin kreikkalainen stoalainen filosofi. Hän oli Demetrioksen poika ja kotoisin Kitionista.
Elämä

Persaios oli Zenon Kitionilaisen ystävä ja oppilas ja asui tämän kanssa samassa talossa. Myöhempien lähteiden mukaan hän olisi ollut Zenonin palvelijoita, jonka kuningas Antigonos II oli lähettänyt tämän luokse auttamaan kirjoitustyössä. Kertomuksen lähteenä vaikuttaa kuitenkin olevan Bionin Persaioksesta tekemä sarkastinen huomautus – nähtyään Persaioksen patsaan, jossa luki ”Persaios, Zenonin oppilas” (Persaion Zenonos kitiea), hän hymähti, että siinä olisi tullut lukea ”Persaios, Zenonin palvelija” (Persaion Zenonos oikitiea).
Tiedetään, että Antigonos II kutsui Zenonin hoviinsa Pellaan noin vuonna 276 eaa. Zenon kieltäytyi ikänsä vuoksi ja lähetti sen sijaan oppilaansa Persaioksen ja Filonides Thebesläisen. Persaioksesta tuli merkittävä henkilö Makedonian hovissa. Sen jälkeen kun Antigonos valtasi Korintin noin vuonna 244 eaa., Persaios nimettiin kaupungin arkontiksi. Hän kuoli vuonna 243 eaa. puolustaessaan kaupunkia Aratos Sikyonilaisen hyökkäystä vastaan.
Teokset

Persaioksen kirjoituksista on säilynyt vain katkelmia. Diogenes Laertioksen mukaan hän kirjoitti seuraavat teokset:
Kuninkuudesta (Περὶ βασιλείας, Peri basileias)
Spartan valtiomuoto (Πολιτεία Λακωνική, Politeia lakōnikē)
Avioliitosta (Περὶ γάμου, Peri gamū)
Jumalanpilkasta (Περὶ ἀσεβείας, Peri asebeias)
Thyestes (Θυέστης, Thyestēs)
Rakkauksista (Περὶ ἐρώτων, Peri erōtōn)
Kehotuksia (Προτρεπτικοί, Protreptikoi)
Pohdiskeluja (Διατριβῶν, Diatribōn)
Juttuja (Χρειῶν, Khreiōn)
Muistelmia (Ἀπομνημονεύματα, Apomnēmoneumata)
Vastine Platonin Lakeihin (Πρὸς τοὺς Πλάτωνος νόμους, Pros tūs Platōnos nomūs)
Persaioksen filosofisista opeista Cicero mainitsee, että Persaios olisi sanonut, että ihmiset olivat tehneet monia hyödyllisiä ihmiskuntaa auttavia löytöjä, joita pidettiin jumalina, ja jumalien nimiä oli myös annettu hyödyllisille aineellisille kappaleille. Näin niitä ei voinut pitää jumalien luomuksina vaan itsessään jumalallisina.
Aiheesta muualla

Persaeus (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Persaeus
Antiikin filosofia  Stoalainen koulukunta
| --- | --- |
Varhaisstoa:  Zenon Kitionilainen · Dionysios · Ariston Khioslainen · Persaios · Kleanthes · Khrysippos · Herillos · Sfairos · Zenon Tarsoslainen · Diogenes Babylonialainen · Krates Malloslainen · Antipatros Tarsoslainen · Apollodoros
Keskistoa:  Panaitios · Dardanos · Mnesarkhos · Hekaton · Polemon Ilionlainen · Poseidonios · Iason Nysalainen · Diodotos · Antipatros Tyroslainen, vanhempi · Antipatros Tyroslainen, nuorempi · Geminos · Athenodoros Kananalainen
Myöhäisstoa:  Attalus · Seneca · Eufrates · Epiktetos · Lucius Annaeus Cornutus · Musonius Rufus · Athenodoros Kordylion · Junius Rusticus · Hierokles · Sekstos Khaironeialainen · Marcus Aurelius
Käännös suomeksi